Nassab ineħħi decoys minn sit tal-insib illegali. .td_uid_2_618551a02fb27_rand.td-a-rec-img{text-align:left}.td_uid_2_618551a02fb27_rand.td-a-rec-img img{margin:0 auto 0 0} Read in English . BirdLife Malta ħabbret il-Ġimgħa li ressqet Protest Ġudizzjarju kontra l-Ministri ta' Għawdex u tal-Ambjent Clint Camilleri u Aaron Farrugia kif ukoll kontra t-Taqsima tar-Regolamentazzjoni għall-Għasafar Selvaġġi (WBRU) u l-Awtorità tal-Ambjent u r-Riżorsi (ERA) biex titlob lill-qrati Matlin biex jirrevokaw il-qafas legali li jippermeti l-insib tal-għasafar tal-għana. Dan il-qafas legali kien introdott ġimgħa wara li tħassret il-liġi li tippermetti l-insib għall-għasafar tal-għana. F'Ottubru: Titħassar il-liġi li tippermetti l-insib għall-għasafar tal-għana – Birdlife B'dan il-qafas legali, skont il-BirdLife, "se jkun permess li aktar minn 2,500 nassab jipprattikaw l-insib illegali għall-għasafar tal-għana taħt il-paraventu ta' proġett ta' 'riċerka' xjentifika hekk kif dan il-qafas legali seta' jiddaħħal fis-seħħ biss wara perjodu ta' konsultazzjoni pubblika". Dan il-protest, li nfetaħ minn Dr Claire Bonello f'isem BirdLife Malta, qed jakkuża lill-Ministru Camilleri li qed iqarraq bir-rekwiżiti stipulati mill-Att dwar il-Ħarsien tal-Ambjent ta' Malta li jesiġi li regolamenti ta' dawn it-tip iridu jgħadd minn perjodu ta' konsultazzjoni pubblika qabel ma jkunu ppubblikati. BirdLife spjegat li dan il-qafas legali inħareġ ftit sigħat biss qabel ma nfetaħ l-istaġun tal-20 ta' Ottubru mingħajr ma għadda mill-perjodu ta' konsultazzjoni pubblika ta' erba' ġimgħat kif tgħid il-liġi. "Tul l-aħħar laqgħa tiegħu, il-Kumitat ORNIS kien għadda mozzjoni u qagħad lura milli jagħmel rakkomandazzjoni fuq l-istaġun, minħabba li għaddejjin il-proċeduri ta' ksur tal-Unjoni Ewropea (UE). Liġijiet Qafas jissettjaw il-parametri li fl-ambitu tagħhom jistgħu jinfetħu staġuni tal-insib u l-kaċċa," kompliet tgħid il-BirdLife. L-NGO qalet li mil-lum għal għada, aktar minn 2,500 nassab ingħataw promozzjoni għal 'riċerkaturi' b'liċenzja speċjali biex joperaw matul Malta u Għawdex fuq art privata u ta' terzi, inkluż art tal-Gvern. Hija qalet li artijiet protetti bħal Żoni Speċjali ta' Konservazzjoni u Żoni ta' Protezzjoni Speċjali li jaqgħu taħt in-Natura 2000 huma inklużi wkoll. Il-mappa ta' fejn jinsabu dawn l-imnasab awtorizzati tinsab hawnhekk . "Il-Ministri Camilleri u Farrugia għandhom jirrispettaw il-liġijiet" – Mark Sultana Intant, il-Kap Eżekuttiv tal-BirdLife Malta Mark Sultana saħaq li ħadd mhu 'l fuq mil-liġi u l-Ministri Aaron Farrugia u Clint Camilleri għandhom jirrispettaw il-liġijiet ambjentali". Hu argumenta li huma kisru l-Att dwar il-Ħarsien tal-Ambjent meta daħħlu fis-seħħ din il-liġi mingħajr ma għaddiet minn perjodu ta' konsultazzjoni pubblika u li se tkun ta' detriment għaċ-ċittadini Maltin u Għawdxin. "L-istaġun tal-insib ta' din il-ħarifa huwa t-tieni tentattiv minn Malta biex tiġġustifika l-insib għall-għasafar tal-għana għal skopijiet ta' 'riċerka', wara li l-istaġun tas-sena li għaddiet wassal għall-ftuħ ta’ proċedura ta’ ksur mill-Kummissjoni Ewropea (KE) f’Diċembru 2020. Il-WBRU ma rnexxilhiex tiġġustifika l-proġett ta’ ‘riċerka’ mal-Unjoni Ewropea f’diversi okkażjonijiet, bil-Kummissjoni Ewropea ma jifdlilha l-ebda għażla ħlief li tibgħat it-tieni twissija fuq din il-prattika f’Ġunju li għadda," kompla jgħid Sultana. Hu stqarr li l-BirdLife u l-Kumitat kontra l-Qtil tal-Għasafar (CABS) għamlu diversi rapporti mal-Pulizija biex jirrappurtaw dan l-insib li qed iwassal għall-qtil ta’ eluf ta’ għasafar. Illum: 211 għasfur tal-għana kkonfiskati fuq rapporti tal-CABS Sultana kkonkluda billi jgħid li BirdLife reġgħet tenniet il-pożizzjoni tagħha lill-Kummissjoni Ewropea u talbet li dan il-każ jiġi riferut b’mod immedjat quddiem il-Qorti Ewropea tal-Ġustizzja (ECJ) minħabba li l-azzjonijiet tal-Gvern huwa sinjal ċar li l-Unjoni Ewropea għandha tintervjeni biex tirregola s-sitwazzjoni u tiżgura quddiem il-Qorti Ewropea li Malta terġa’ tikkonforma mad-Direttiva Ewropea dwar l-Għasafar. .td_uid_3_618551a030268_rand.td-a-rec-img{text-align:left}.td_uid_3_618551a030268_rand.td-a-rec-img img{margin:0 auto 0 0}